Sign in / Join .st0{fill:#34437F;} .st1{fill:#878787;} Wednesday, January 12, 2022 ikteb hawn… Fittex Jibda jiġi diskuss kif jistgħu jiġu organizzati l-Festi matul din is-sena Minn talk.mt January 12, 2022 Ritratt: Roger Azzopardi talk.mt Ilbieraħ delegazzjoni mill-Eżekuttiv tal-Għaqda Każini tal-Banda, immexxija mil-President Dr Noel Camilleri, kellha laqgħa mal-Prim Ministru Dr Robert Abela. L-Għaqda qalet li matul din il-laqgħa kordjali u informattiva ġie diskuss kif jistgħu jiġu organizzati l-Festi matul din is-sena. Apparti minn hekk, ġew diskussi ukoll kif is-Soċjetajiet tal-Banda jistgħu jibqgħu aktar sostenibbli għall-ġid tal-komunitajiet lokali tagħna. L-Għaqda qalet li tħares 'il quddiem għal aktar djalogu għall-ġid tal-Festa Maltija u l-Kultura Bandistika ta' pajjiżna. L-istess Għaqda ilha għal dawn l-aħħar xhur tħeġġeġ biex ilkoll flimkien naħdmu biex ma tintilifx pern ewlieni tal-identità kulturali Maltija. Fost l-oħrajn, f'Novembru li għadda, l-Għaqda għal darb'oħra kienet talbet laqgħa mas-Suprintendenza tas-Saħħa Pubblika biex permezz ta' diskussjoni magħha flimkien mal-Kurja Arċiveskovili jitfasslu protokolli li jippermettu verament li jiġu ċelebrati l-festi esterni. Artiklu preċedenti Jayden Cassar… talent żagħżugħ b'futur mill-isbaħ fil-waterpolo